recursal/SuperWikiNEXT-32B huggingface dataset:
**Աուսեկլիս** (լատիշ․՝ Auseklis, իսկական անունը՝ **Միկելիս Կրոգզեմիս**, լատիշ․՝ Miķelis Krogzemis, սեպտեմբերի 18, 1850(1850-09-18), Ալոյան շրջան, Լատվիա - փետրվարի 6, 1879(1879-02-06), Սանկտ Պետերբուրգ, Ռուսական կայսրություն, լատվիացի բանաստեղծ։

Լատիշական գրականության մեջ ժողովրդական ռոմանտիզմի ակնառու ներկայացուցիչներից մեկը։ Թարգմանել է Հայնրիխ Հայնեի, Յոհան Վոլֆգանգ ֆոն Գյոթեի, Ֆրիդրիխ Շիլլերի, Յոհան Գոթֆրիդ Հերդերի և այլոց ստեղծագործությունները։ Իր բանաստեղծություններում անդրադարձել է պատմական թեմաներին, առասպելական ու լատվիական բանահյուսության թեմատիկաների, իդեալականացրել է հայրենի երկիրը։ Գրել է սատիրական բանաստեղծություններ, եղել է «Դունդուրի» ալմանախների գաղափարական առաջնորդը։ Գերմանական բարոնների ու հոգևորականների մասին գրել է սուր սատիրաներ։ Աուսեկլիսի անվամբ է կոչվում Ռիգայի փողոցներից մեկը։ Ալոյայում Աուսեկլիսի պատվին անվանակոչվել միջնակարգ դպրոց, որի դիմաց տեղադրված է բանաստեղծի հուշարձանը (քանդակագործ՝ Մ. Լանգե)։

Կենսագրություն
--------------

Միկելիս Կրոգզեմիսը ծնվել է 1850 թվականի սեպտեմբերի 18-ին Վալմերի նահանգի Ունգուրպիլս ծխի Սիպոլի դաստակերտում (ներկայում՝ Ալոյայի երկրամասի, Ալոյայի ծուխ)։

Ավարտել է Ցիմզեի ուսուցչական սեմինարիան Վալկայում։ Որպես ուսուցիչ աշխատել է Յաունպիեբալգայում, Ցեսիսում, Լիելվարդեում։ 1872 թվականին տպագրել է իր առաջին բանաստեղծությունը։ 1872 թվականին լույս է տեսել «Բանաստեղծություններ» ժողովածուն։

1874 թվականին Ռիգայում կայացած ուսուցիչների երկրորդ ընդհանուր գիտաժողովում հանդես է եկել ելույթով, որում շարադրել է ժողովրդական դպրոցի մանրամասն ծրագիրը։ 1874 թվականի նոյեմբերին, երբ չի կարողացել աշխատանք գտնել Ռիգայում, որպես ուսուցիչ սկսել է աշխատել Սանկտ Պետերբուրգում։ 1888 թվականին Սանկտ Պետերբուրգում հրատարակվել են նրա ստեղծագործությունները («Ausekļa raksti»)։

1879 թվականին հիվանդացել է տիֆով ու մահացել նույն թվականի փետրվարի 6-ին։ Թաղված է Ալոյայի քաղաքային գերեզմանատանը։

Ծանոթագրություններ
------------------

1. ↑  
	* Rožkalne Anita, LU literatūras, folkloras un mākslas institūts (2003)։ *Latviešu rakstniecība biogrāfijās.* (Latvian)։ Riga: Zinātne։ ISBN 9984-698-48-3։ OCLC 54799673

Աղբյուրներ
----------

* Энциклопедический словарь Брокгауза и Ефрона, (1890—1907).

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Discogs · MusicBrainz |
|  |
| Բառարաններ և հանրագիտարաններ | Բրոքհաուսի և Եփրոնի · Գտանակագիտական · Լարուսի · Մեծ կատալոնական · Մեծ նորվեգական · Treccani |
|  |
| 

|  Չափորոշչային վերահսկողություն |
| --- |
|  |
| GND: 122761510 · ISNI: 0000000055397448 · LCCN: n83318696 · LNB: 000028974 · NKC: jn19981000164 · NTA: 121392562 · LIBRIS: 175541 · VIAF: 67356396 · WorldCat VIAF: 67356396 |

 |

 |
**Բրանլի փողոցի թանգարան** (ֆր.՝ *Le musée du quai Branly*), թանգարան Ֆրանսիայի մայրաքաղաք Փարիզում։ Հիմնադրվել է Ֆրանսիայի հանրապետության նախագահ Ժակ Շիրակի նախաձեռնությամբ։ Բացումը տեղի է ունեցել 2006 թվականի հունիսի վերջին։ Թանգարանի շինարարությունը տևել է 10 տարի։ Ընդգրկում է Աֆրիկայի, Ասիայի, Օվկիանիայի և Ամերիկայի ժողովուրդների արվեստներիի նմուշների հավաքածուներ։ Թանգարանը կրում է «Բրանլիի առափնյա թանգարան» տեղագրական պաշտոնական անվանումը։

Թանգարանը գտնվում է Փարիզի 7-րդ թաղամասում, Սեն գետի ձախ ափին, Էյֆելյան աշտարակի հարակից տարածքում։ Մոտակայքում տեղակայված են Լուվր և Օրսե թանգարանները, Մեծ ու Փոքր պալատները, Տոկիյան պալատը։ Նախագծի հեղինակն է ֆրանսիացի հայտնի ճարտարապետ Ժան Նուվելը։

Թանգարանը համարվում է նորարար մշակութային հաստատություն, միևնույն ժամանակ թանգարան, կրթական և գիտահետազոտական կենտրոն, ինչպես նաև ակումբ, որտեղ տեղի են ունենում սոցիալական միջոցառումներ։ Թանգարանի կայքում վիրտուալ ճանապարհորդություն կատարելու հնարավորություն կա։

Թանգարանի ֆոնդում կան 300 հազար արվեստի նմուշներ, սակայն կենտրոնական թանգարանի շենքում ցուցադրվում են ընդամենը 3500 ցուցանմուշ, որոնք ներկայացված են աշխարհագրական սկզբունքով՝ Աֆրիկա, Ասիա, Օվկիանիա և Ամերիկա։

Թանգարանի խորհրդանիշը «Լա-Չուպիկուարո»-ն, որն իրենից ներկայացնում է 31 սմ երկարությամբ, կավից պատրաստված կանացի արձանիկ։ Այն Մինչկոլումբոսյան Ամերիկայի մշակույթի ցայտուն նմուշ է։

Պատկերասրահ
-----------

* 
* 
* 
* 
*

Ծանոթագրություններ
------------------

1. 1 2  archINFORM (գերմ.) — 1994.
2. ↑  Рейтинг посещаемости музеев и выставок // The Art Newspaper Russia № 4 (23). — 2014. — май.

Արտաքին հղումներ
----------------

* Թանգարանի պաշտոնական կայք

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Բառարաններ և հանրագիտարաններ | Մեծ կատալոնական · Universalis · Universalis |
|  |
| 

|  Չափորոշչային վերահսկողություն |
| --- |
|  |
| BNC: a11362315 · BNF: 13555967f · GND: 10144242-7 · ISNI: 0000000406472404 · LCCN: n2001002868 · Microsoft: 1282932313 · NKC: kn20081002021 · SUDOC: 052552829 · VIAF: 149546026 · ULAN: 500355211 · WorldCat VIAF: 149546026 |

 |

 |
Անվան այլ կիրառումների համար տե՛ս՝ Ագրա (այլ կիրառումներ)

**Ագրա** (անգլ.՝ Agra - Ագրա, հինդի՝ आगरा), քաղաք Հնդկաստանի հյուսիսում, Ուտար-Պրադեշ նահանգում, Ջամնա գետի (Գանգեսի վտակ) ափին։ Այստեղ է գտնվում հռչակավոր Թաջ Մահալ դամբարանը։ Քաղաքն ունի 1, 686, 976 բնակչություն։ Ագրե քաղաքը մայրաքաղաքի հետ կապում է արագընթաց երկաթգիծ։ Երկաթուղային հանգույց է, տնայնագործական արտադրության կենտրոն։ Համալսարանը հիմնադրվել է 1927-ին։

Պատմություն
-----------

Առաջացել է որպես ամրոց XV դարում, քաղաք է XVI դարի սկզբից։ XVI-XVII դարերում եղել է Մեծ Մոնղոլների կայսրության մայրաքաղաքը։ Հարուստ է այդ ժամանակի ճարտարապետական հուշարձաններով (Ագրա ամրոցը, 1564 - 74, Մարգարտյա մզկիթը, 1646 - 53)։

Հայերը Ագրայում
---------------

Ագրա քաղաքի հայ համայնքը ձևավորվել է XVI դարի 2-րդ կեսին՝ մոնղոլ տիրակալ Աքբարի օրոք։ Նա հող է տրամադրել հայերին, իր թագավորության սահմաններում ազատ ելումուտի և առանց մաքսի առևտուր անելու իրավունք տվել հայ վաճառականներին։ 1562-ին Աքբարի թույլտվությամբ կառուցվել է հայկական եկեղեցի։ Հայերին վստահվել են պետական կարևոր պաշտոններ, ծագումով հայ Սիր Ադըլը եղել է երկրի բարձրագույն դատավորը, հայուհի Հուլիանան՝ պալատական բժշկուհի։ Հայուհի է եղել նաև Աքբարի կանանցից մեկը՝ Մարիամ Զագանի Բեկում անունով։ Ագրայում է բնակվել հասարակական-քաղաքական գործիչ, բանաստեղծ և երգահան Միրզա Ալեքսանդր Ջուլղարնայնը (Զուլ-Ղառնայն)։ Ագրահայերն ունեցել են իջևանատուն, որտեղ քննարկել են համայնքի ներքին կյանքին վերաբերող հարցեր, կնքել գործարքներ և պայմանագրեր եվրոպացիների հետ։ Համայնքը ստվարացել է Իրանի շահ Աբբաս I-ի բռնագաղթից (XVI դարի վերջ-XVII դ. սկիզբ) հետո, երբ շատ հայեր Իրանից գաղթել են Հնդկաստան։ Մողոլների կայսրության անկումով (XVIII դարի վերջ) իր կարևորությունը կորցրել է նաև Ագրան։ Շատ ագրահայեր հեռացել են քաղաքից և հաստատվել Հնդկաստանի այլ բնակավայրերում։ Ագրայի գերեզմանաաանը պահպանվել են հայագիր տապանաքարեր, ցայսօր կանգուն է Սուրբ Մարտիրոս մատուռը։

Ծանոթագրություններ
------------------

1. ↑  The Times, The Daily Universal Register / T. Gallagher — London: Times Newspapers, 1785. — ed. size: 440581 — ISSN 0140-0460; 0956-1382; 1363-7746
2. ↑  Հայ սփյուռք հանրագիտարան, Ե. 2003, էջ 359։


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · Open Directory Project |
|  |
| Բառարաններ և հանրագիտարաններ | Բրիտանիկա · Բրոքհաուս · Լարուսի · Մեծ կատալոնական · Մեծ նորվեգական · Մեծ սովետական (1 հրտ.) · Treccani · Universalis |
|  |
| Չափորոշչային վերահսկողություն | BNE: XX452222 · GND: 4000745-5 · NKC: ge472079 · SUDOC: 028683714 · VIAF: 153574610 · WorldCat VIAF: 153574610 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 1, էջ 53)։*  |
**Ժամանակակից արվեստի թանգարան (Չիկագո)** (անգլ.՝ Museum of Contemporary Art; կրճատ՝ *MCA*), թանգարան, որտեղ ներկայացված է ժամանակակից արվեստը։ Թանգարանը գտնվում է Ջրմուղ աշտարակ կոչվող վայրում՝ Չիկագո քաղաքի կենտրոնում՝ Կուկ շրջանում, Իլինոյս նահանգում։ Հիմնադրվել է 1967 թվականին և աշխարհի խոշորագույն թանգարաններից մեկն է, որը ներառում է ժամանակակից արվեստի հավաքածուներ։ Թանգարանի հավաքածուում ներկայացված են հետպատերազմյան կերպարվեստի հազարից ավելի նմուշներ։

Թանգարանի հավաքածուում ներկայացված են Ջեֆ Կունսի, Ջասպեր Ջոնսի, Էնդի Ուորհոլի, Սինդի Շերմանի, Կարա Ուոքերի և Ալեքսանդար Քոլդերի աշխատանքները, կան նաև 1970, 1940-ական թվականների սյուրռեալիզմի, Փոփ արտի մինիմալիզմի և Կոնցեպտուալ արվեստի նմուշներ։ Թանգարանում ներկայացված են նաև ժամանակակից գեղանկարչության, քանդակագործության, լուսանկարչության, տեսահոլովակների, պարերի, թատերական արվեստի, երաժշտության նմուշներ։

Ներկայումս թանգարանը գտնվում է 220 East Chicago Avenue հասցեում։ Թանգարանի ներկայիս շենքը կառուցվել է ճարտարապետ Ջոզեֆ Պոլ Քլեյխուեսի նախագծով, որն ընտրվել էր ավելի քան 200 նախագծերից։ Ներկայիս վայրում սկսել է գործել 1996 թվականի հուլիսի 21-22-ից։ Ի սկզբանե գտնվել է 237 East Chicago Avenue հասցեում․ շենքում, որը նախագծված էր որպես հացի փուռ։

Պատկերասրահ
-----------

* Չիկագոյի ժամանակակից արվեստի թանգարանի ներքին ինտերիերըՉիկագոյի ժամանակակից արվեստի թանգարանի ներքին ինտերիերը
* Սանդուղքներ ժամանակակից արվեստի թանգարանումՍանդուղքներ ժամանակակից արվեստի թանգարանում

Ծանոթագրություններ
------------------

1. ↑  archINFORM (գերմ.) — 1994.
2. ↑
3. ↑  2014 Chicago museum attendance // *Chicago Tribune* — Chicago: Tribune Publishing, 2015. — ISSN 2165-171X; 1085-6706
4. ↑  2014 Attendance Summary — Museums in the Park.
5. 1 2  2013 Attendance Summary — Museums in the Park.
6. ↑  2015 Attendance Summary — Museums in the Park.
7. ↑  AreaG2 Address- Museum of Contemporary Ar

Արտաքին հղումներ
----------------

* Музей современного искусства Чикаго. Официальный сайт (en)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | GeoNames |
|  |
| Չափորոշչային վերահսկողություն | BNF: 122174719 · ISNI: 0000000122999001, 000000012299098X · Microsoft: 1337484651 · SUDOC: 030839483 · VIAF: 156943742, 163002911 · WorldCat VIAF: 156943742, 163002911 |

 |
**Յոզեֆ Կայնար** (չեխ․՝ Josef Kainar, հունիսի 29, 1917(1917-06-29) կամ հուլիսի 29, 1917(1917-07-29), Պրշերով, Չեխիա - նոյեմբերի 16, 1971(1971-11-16), Դոբրժիշ), չեխ բանաստեղծ, թարգմանիչ, երաժիշտ, նկարիչ, իլյուստրատոր, լրագրող։ Չեխական գրական-գեղարվեստական «Խումբ 42»-ի և գրական «Ohnice» խմբերի անդամ։

Կենսագրություն
--------------

Յոզեֆ Կայնարը ծնվել է 1917 թվականին Չեխիայի Պրշերով քաղաքում։ 1938-1939 թվականներին սովորել է Պրահայի Կարլի համալսարանում։ Երկրորդ համաշխարհային պատերազմի տարիներին քոլեջների փակումից հետո զբաղվել է տարբեր աշխատանքներով, եղել է «Դիվադլո» (Divadlo ABC) երգիծական թերթի խմբագիրը, աշխատել է որպես լրագրող։ Նրա հումորները, նկարներն ու բանաստեղծությունները տպագրվել են «Rovnost» թերում։ Հետպատերազմյան շրջանում աշխատել է ռադիոյում, ֆիլմերում և թատրոնում։ Համերգների ժամանակ հանդես է եկել դաշնամուրային, կիթառի, ջութակի կատարումներով։ Նվագել է ջազ։

Ստեղծագործություններ
--------------------

Յոզեֆ Կայնարի բանաստեղծությունների առաջին ժողովածուն՝ «Դեպք և փոքր բանաստեղծություններ», լույս է տեսել 1940 թվականին։ 1946 թվականին՝ «Նոր դիցաբանություններ» ժողովածուն։ «Մեծ սեր» (1950 թ.) ժողովածուն հանդիսացել է բանաստեղծի ստեղծագործական բեկումը։ Այստեղ նա սոցիալիստական շինարարությանը ակտիվ կերպով մասնակցող գործուն պոեզիայի կոչ է անում։ «Չեխական երազանք» (1953 թ.) բանաստեղծությունների ժողովածուում բանաստեղծը վարպետորեն օգտագործել է ժողովրդական հեքիաթի մոտիվները։ Կայնարի լիրիկական բանաստեղծություններին բնորոշ են լակոնիզմը, ձգտումը աֆորիստական վերջավորության։

Թարգմանություններ է կատարել ֆրանսերենից, գերմաներենից։

Մահը
----

Մահացել է 1971 թվականի նոյեմբերի 16-ին Դոբրժիսում։ Թաղված է Վիշեգրադսկոե գերեզմանատանը։

Հիշատակ
-------

2007 թվականին Գլուչինի ավագ դպրոցը, որտեղ սովորել է Յոզեֆ Կայնարը, անվանակոչվել է նրա պատվին։

Ծանոթագրություններ
------------------

1. 1 2 3 4  Չեխիայի ազգային գրադարանի կատալոգ
2. 1 2 3 4  Encyklopedie dějin města Brna (չեխերեն) — 2004.
3. 1 2 3 4 5 6 7 8  Regional Database of the Central Bohemian Research Library in Kladno
4. 1 2 3 4 5 6  Կերպարվեստի արխիվ — 2003.
5. 1 2
6. ↑  BillionGraves — 2011.
7. ↑  Identifiants et Référentiels (ֆր.) — ABES, 2011.
8. ↑  Չեխ և սլովակ բանաստեղծներ, Երևան, 1966, «Հայաստան» հրատարակչություն


|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Internet Movie Database · MusicBrainz |
|  |
| 

|  Չափորոշչային վերահսկողություն |
| --- |
|  |
| ՀԳՀԳ: 24422 · BNF: 169015841 · GND: 119096196 · ISNI: 0000000116049894 · LCCN: n81141874 · NKC: jk01052554 · NLP: a0000002041282 · NTA: 069845026 · NUKAT: n2009043622 · SUDOC: 110139194 · VIAF: 20482864 · WorldCat VIAF: 20482864 |

 |

 |
Անվան այլ կիրառումների համար տե՛ս՝ 1+1 (այլ կիրառումներ)

**1+1**, Ուկրաինայի համազգային հեռուստաընկերություն։ Հեռուստաալիքը հիմնվել է 1995 թվականի սեպտեմբերի 3-ին։ Սկզբից իր հաղորդումները ներկայացնում էր Առաջին ազգային հեռուստաալիքի եթերում, իսկ 1996 թվականից սկսել է հեռարձակվել Ուկրաինայի հեռուստատեսության երկրորդ համազգային ալիքով, ստանալով պետական ՈՒՏ-2 հեռուստաալիքի հաճախականությունները։ 2004 թ. հուլիսի 30-ին ստացել է շուրջօրյա հեռարձակման իրավունք, և սույն թվականի օգոստոսի 16-ից սկսել է աշխատել 24-ժամյա գրաֆիկով։

Ըստ GFK Ukraine-ի կողմից անցկացված հետազոտությունների, «1+1» ուկրաինական հեռուստաեթերում հեռուստաալիքի բաժինը 2007 թվականին կազմել է 15,19, և այդ ցուցանիշներով զբաղեցրել երկրորդ տեղը, իսկ 2008 թվականին՝ նույնպես երկրորդ տեղը 15,05%--ով։ 2011 թ. արդյունքները ցույց են տվել, որ հեռուստաալիքի դիտման բաժինը կազմել է օրական 13,5% և 15,99% երեկոյան ժամերին։ Ուկրաինայի տարածքի 95%-ը գտնվում է «1+1» - ի տեխնիկական ծածկույթում։

2006 թ. մարտից ԱՄՆ և Կանադայի կաբելային ցանցերում սկսեց հեռարձակվել հեռուստաալիքի միջազգային տարբերակը՝ «1+1 International», որն ուղղված է Հյուսիսային Ամերիկայում ուկրաինական սփյուռքի ներկայացուցիչներին։

Արտաքին հղումներ
----------------

* Պաշտոնական կայք (ուկր.)

Ծանոթագրություններ
------------------

1. ↑  Развитие телевидения на Украине(չաշխատող հղում)
(ռուս.)
2. ↑  «Інтер» і «**плюси**» продовжують тримати темп, а «5 канал» упав нижче УТ-1 Archived 2009-02-16 at the Wayback Machine.(ուկր.)
3. ↑  Чаленко А. Телевойны Украины(ռուս.)
4. ↑  Телеканал 1+1 – лидер телесмотрения в 2011 году(ռուս.)
**Ցզյաննանի 1 յուանը** Չինաստանի նախկին Ցզյաննան նահանգում տարածված դրամ էր, չինական արծաթե յուանի ստանդարտներին համապատասխանող։ (Տես՝ Ցզյաննանի յուան)։

Մեկ յուան արժեք ունեցող մետաղադրամները Ցզյաննանում շրջանառության են թողվել միայն 1 տեսակով։

Դրամի մասին
-----------

### Պատմություն

1 յուան դրամը հատված է արծաթից, կշիռը՝ 27 գրամ, տրամագիծը՝ 4 սմ։ Հատվել է Նանկինում, մեծ քանակով, 1898-ից մինչև 1905 թվականը։

### Դիմերես

Դրամի երեսի կողմի կենտրոնում, շրջանակի մեջ չինարեն և մանջուրերեն հիերոգլիֆներով նշված է նահանգի անունը և փողերանոցի անունը։

### Դարձերես

Ետևի կողմում պատկերված է չինական ավանդական վիշապը, ոլորված դիրքում։ Ներքևում՝ դրամի արժեքը (կշռի ձևով)՝ «7 մեյս և 2 կանդարին»։ Այս գրությունը Ցզյաննանի 1 յուանի որոշ տարատեսակների վրա չինարեն է, որոշների վրա՝ անգլերեն («*7 MACE AND 2 CANDAREENS*»)։

Արտաքին հղումներ
----------------

* Ցզյաննանի արծաթե յուանները («վիշապ-դոլարները») - Կայքը ցուցադրում է Ցզյաննանի յուան արծաթադրամի զանազան ենթատեսակները՝ մանրամասն ծանոթագրություններով *(անգլերեն)*

Աղբյուրներ
----------

* Chester L. Krause and Clifford Mishler. Standard Catalog of World Coins. Iola, WI. 19th Century Edition, 2nd Edition, Pages 222-223.
* Chester L. Krauze and Clifford Mishler. Standard Catalog of World Coins. Iola, WI. 2002 Edition (20th Century), Pages 394-395.

|  |  |  |  |
| --- | --- | --- | --- |
| 

| * դ
* ք
* խ
Ցզյաննանի մետաղադրամներ |
| --- |
|  |
| 
* 1 քեշ
* 5 քեշ
* 10 քեշ
* 5 ֆեն
* 10 ֆեն
* 20 ֆեն
* 50 ֆեն
* 1 յուան

 |

 |
| Կոմպիլյատորի կառուցումը  |
| --- |
| 
Ընդհանուր թեմաներ |
| * Լեքսիկական վերլուծություն
* Շարահյուսական վերլուծություն
* Ծրագրի կատարում
* Կապերի խմբագրիչ
* Դինամիկ կապերի խմբագրիչ
* Ծրագրի բեռնիչ
* Տրանսլյատոր
* Կոմպիլյատոր
* Դեկոմպիլյատոր
* Կրոսս կոմպիլյատոր
* Դինամիկ կոմպիլյացիա
* JIT-կոմպիլյացիա
* AOT-կոմպիլյացիա
* Ինտերպրետատոր
* Run-time գրադարան
* Ծրագրի կատարման ժամանակ
* Կոմպիլյացիայի ժամանակ
* Ելակոդ
* Օբյեկտային կոդ
* Բայթկոդ
* Մեքենայական կոդ
* Միկրոկոդ
* Բացարձակ կոդ
 |
| * դ
* ք
* խ
 |

**AOT-կոմպիլյացիան** (անգլ.՝ Ahead-of-time (AOT) compilation) կոմպիլյացիայի տեսակ է, որը օգտագործում է Ahead of Time Compilation (իրականացում կոմպիլյացիայից առաջ)։ Օգտագործվում է ինչպես բարձր մակարդակի լեզուների համար, ինչպիսին են C-ն և С++-ը կամ *Pascal*-ը, այնպես էլ միջանկյալ լեզունների կոմպիլյացիայի համար, ինչպիսին են *բայթկոդ Java*, *.NET Common,* *Intermediate Language (CIL), IBM System/38, IBM System i*.

Լեզունների մեծամասնությունը օգտագործում է JIT մեթոդը, որը թույլատրում է իր կատարման ժամանակ կոմպիլյացնել միջանկյալ կոդը միանգամից բինար կոդի, որը թուլ է տալիս զգալիորեն մեծացնել կատարման արագությունը։ JIT-ը պահանջումէ լրացուցիչ հիշողություն։

'**АОТ'** մեթոդը չի պահանջում լրացուցիչ հիշողություն և АОТ-կոմպիլյացիան համակարգի վրա կատարվում է մինիմալ ծանրաբեռնվածությամբ։ Կոմպիլյացիայի պրոցեսսը ամբողջությամբ կատարվում է ծրագրի կատարումից առաջ։

JIT կոմպիլյացիան կարող է կիրառվել ինչպես ամբողջ ծրագրում, այնպես էլ դրա առանձին մասերում։ Օրինակ տեքստային ձևախիչը (անգլ.՝ text editor) կարող է կոմպիլյացնել ռեգուլյար արտահայտությունները տեքստի ավելի արագ փնտրման համար։ AOT-կոմպիլյացիայի հետ այդպիսի բան անել հնարավոր չէ, քանի որ տվյալները տրամադրում են ծրագրի կատարման ժամանակ, այլ ոչ թե կոմպիլյացիայի ժամանակ։

Գրականություն
-------------

* Trustworthy Compilers

Արտաքին հղումներ
----------------

* Speed: NGen Revs Up Your Performance with Powerful New Features -- MSDN Magazine, April 2005
* Mono AOT
* Excelsior JET -- Certified Java SE Implementation with AOT compiler Archived 2010-12-16 at the Wayback Machine.
* GNU Compiler for Java Archived 2008-04-18 at the Wayback Machine.
* AOT compilation of asm.js
* Aonix PERC Ultra
* Real-time Java, Part 2: Comparing compilation techniques -- IBM developerWorks, April 2007
* Improving Swing Performance: JIT vs AOT Compilation -- LinuxWorld Magazine, November 2004 Archived 2008-06-12 at the Wayback Machine.
* manta
**ASP-45 Tactical**, ինքնալիցքավորվող ատրճանակ, որը 2013 թվականին արտադրել է հայկական «Aspar Arms» ընկերությունը, այն ընդունվել է Հայաստանի հատուկ նշանակության ջոկատում և Հայաստանի զինված ուժերում։

Պատմություն
-----------

ASP-45-ը ներկայացվել է Հայաստանում կայացած ռազմական հրամանատարաշտաբային «Արձագանք 2013» ուսուցման ժամանակ՝ 2013 թվականի հոկտեմբերին, ինչպես երևում է անվանումից, այն նշանակված է .45 ACP փամփուշտների օգտագործման համար, փամփշտատուփի տեսակը անկետայում ցուցադրված է արևմտյան ձևով։ Հարվածաձգանային մեխանիզմը հրահանավոր տիպի է, կրակի ռեժիմը՝ հատ-հատ։ Հնարավոր է օգտագործել խլացուցիչ և ստանդարտ չափից ավելի մեծ երկշարանոց կամարաձև փամփշտատուփ, պահունակի տարողությունը՝ 10 կամ 14 փամփուշտ։ Տվյալ զենքը նշանակված է հատուկ նշանակության ջոկատների համար։

Հիմնական բնութագրեր
-------------------

* **Քաշ**՝ 1,5 կգ.
* **Երկարություն**՝ 225 մմ, 410 մմ՝ խլացուցիչով
* **Փողի երկարություն**։ 150 մմ․
* **Տրամաչափ**։ 11,43 մմ.
* **Փամփուշտ**։ 45 ACP
* **Փամփուշտի թռիչքի սկզբնական արագություն**։ 262 մ/վ
* **Նշանառության հեռավորություն**։ 50 մ
* **Փամփշտատուփի տեսակ**։ 10 կամ 14 փամփուշտ

Արտադրող երկիր
--------------

* Հայաստան Հայաստան

Ծանոթագրություններ
------------------

1. ↑  Армянское стрелковое вооружение может найти свои экспортные рынки

Արտաքին հղումներ
----------------

* K-2
**«Արևելյան թատրոն»**, հայ առաջին պրոֆեսիոնալ դրամատիկական թատրոնը նոր ժամանակներում։

Պատմություն
-----------

Հիմնադրվել է 1861 թվականին, Կ․Պոլսում՝ Ս․ և Ա․ Ալթունյան եղբայրների ջանքերով։ Առաջին ներկայացումը (Ռոթայի «Երկու հիսնապետներ») տեղի է ունեցել 1861 թվականի դեկտեմբերի 14-ին և նշանավորվել Միքայել Նալբանդյանի «Ազգային թատրոն Պոլսի մեջ» ծրագրային ճառով։ Թատրոնի գաղափարական հովանավորությունն ստանձնել է Հ․ Սվաճյանի «Մեղու» պարբերականը։ Թատերախումբը առաջին թատերաշրջանում գործել է իտալացի ռեժիսոր Ասթիի հետ, 1862-1864 թվականներին Զմյուռնիայում՝ դերասաններ Հ. Վարդովյանի ու Մ․ Մնակյանի, ապա՝ Ս. Էքշյանիգլխավորությամբ։ Իսկ 1869-1871 թվականները թատրոնը գլխավորում է Պետրոս Մաղաքյանը։

1865-1868 թվականներին «Արևելյան թատրոն» կոչվել է «Հայ դերասանական ընկերություն»՝ Ս․ Հեքիմյանի տնօրինությամբ։ Թատրոնի խաղացանկը կազմված է եղել տարբեր ժանրերի ու ժամանակների պիեսներից, մեծ տեղ են գրավել ֆրանսիական ռոմանտիկական դրաման (Վիկտոր Հյուգո, Ալեքսանդր Դյումա-հայր), իտալական կլասիցիզմի ներկայացուցիչների (Պ․ Մետաստազիո, Վ․ Մոնթի, Վ․ Ալֆիերի), Մոլիերի գործերը և իտալական ավանդական սյուժեներով կատակերգությունները։ Հայ ազգային դրամատուրգիայից «Արևելյան թատրոն» բեմադրել է Մ․ Վանանդեցու «Միհրդատ»-ը, «Մեծն Ներսես»-ը, Թովմաս Թերզյանի «Սանդուխտ»-ը, Մկրտիչ Պեշիկթաշլյանի «Արշակ Բ»-ն, Սրապիոն Հեքիմյանի «Վահրամ»-ը, Դ․ Տեր-Պողոսյանի «Մխիթար դյուցագն»-ը։ Այստեղ է սկզբնավորվել արևմտահայ դերասանական դպրոցը՝ ի դեմս Ա․ Փափազյանի, Ս․ Էքշյանի, Պետրոս Մաղաքյանի, Հ. Վարդովյանի, Մ․ Մնակյանի, Հ․ Աճեմյանի, Ե․ Գարագաշյանի, Դավիթ Թրյանցի, Թովմաս Ֆասուլաճյանի։

1869-1876 թվականներին որոշ ընդհատումներով թատրոնը գործել է Պետրոս Մաղաքյանի գլխավորությամբ։ Խմբի առաջատար դերասաններն են եղել Պետրոս Ադամյանը, Ա․ Հրաչյան, Աստղիկը, Դ․ Թրյանցը, Սիրանույշը, Մարի Նվարդը։ Այս շրջանում է վերջնականապես ձևավորվել և պրոֆեսիոնալ բարձր մակարդակի հասել արևմտահայ դերասանական դպրոցը՝ ռոմանտիկ-սենտիմենտալ և մելոդրամային խաղաոճի որոշակիորեն արտահայտված տարրերով։ «Արևելյան թատրոն» նպաստել է 1860-1870-ական թվականներին արևմտահայ լուսավորական շարժմանը և ազգային-ազատագրական ձգտումներին, զգալի ավանդ ներդրել ազգային թատերական արվեստի զարգացման մեջ։

Գրականություն
-------------

* Շարասան, Թրքահայ բեմն և իր գործիչները, ԿՊ, 1914։
* Ասատուր Հ․, Բերայի «Արևելյան թատրոն»-ին աաաջին երկու տարեշրջանները, «Ըն արձակ տարեցույց», ԿՊ, 1926։
* Ստեփանյան Գ․,Արուսյակ Փափազյան, Ե․, 1955։ Նույնի, Ուրվագիծ արևմտահայ թատրոնի պատմության, հ․ 1, Ե․, 1962։
* Հովհաննիսյան Հ․ Վ․, Մարտիրոս Մնակյան, Ե․, 1969։

|  |
| --- |
| *Այս հոդվածի կամ նրա բաժնի որոշակի հատվածի սկզբանական տարբերակը վերցված է* *«Հայ Սփյուռք» հանրագիտարանից, որի նյութերը թողարկված են Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |


|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 2, էջ 32)։*  |
**Ֆլորենտինո Պերես Ռոդրիգես** (իսպ.՝ Florentino Pérez Rodríguez, մարտի 8, 1947(1947-03-08), Մադրիդ, Իսպանիա), իսպանացի բիզնեսմեն և Ռեալ Մադրիդի ներկայիս նախագահը։

Կենսագրություն
--------------

Ֆլորենտինո Պերեսը ծնվել է 1947 թվականի մարտի 8-ին Մադրիդում։ Ավարտել է Մադրիդի պոլիտեխնիկական համալսարանի ճանապարհաշինական բաժինը։ 1970 թվականից զբաղեցրել է Մադրիդի ճանապարհաշինական ընկերության գլխավոր տնօրենի պաշտոնը։

1980-ական թվականներին եղել է Մադրիդի ճանապարհային ենթակառուցվացքների գլխավոր տնօրեն և գյուղատնտեսական զարգացման փոխնախարար։ 1991 թվականից եղել է ֆրանսիական SAE շինարարական ընկերության վարչակազմի անդամ: 1993 թվականին գլխավորել է շինարարական OCP ընկերությունը, 1997 թվականին՝ շինարարական ACS ընկերությունը։

1994 թվականին մասնակցել է «Ռեալի» նախագահական ընտրություններին, բայց պարտվել է Ռոման Մենդեսին։

2000 թվականի հուլիսի 17-ին ընտրվել է «Ռեալի» նախագահ՝ 3167 ձայնի տարբերությամբ հաղթելով Լորենսո Սանսոին։ 2006 թվականին երկու պարտություններից հետո չեմպիոնների լիգայում Արսենալից՝ 1-0 և իսպանիայի առաջնությունում Մալորկիից՝ 2-1 Պերեսը հրաժարական տվեց։

2009 թվականին Պերեսը նորից դարձել է նախագահ, բայց այս անգամ առանց ընտրությունների՝ մրցակիցների բացակայության պատճառով, բայց ետ չի կանգնել իր «գալակտիկոս» ստեղծելու մտքից և իր նախագահության 2-րդ ամսում կատարել է մի շարք թանկ տռանսֆեռներ՝ գնելով Կակաին, Կրիշտիանու Ռունալդուին, Կարիմ Բենզեմային և Խաբի Ալոնսոին։

Անձնական կյանք
--------------

Պերեսն ունի երեք երեխա: 2012 թվականի մայիսին մահացել է նրա կինը՝ Մարիա Անխելես Սանդովալը։

Ծանոթագրություններ
------------------

1. ↑
2. 1 2  Munzinger Personen (գերմ.)
3. 1 2  *Deutsche Nationalbibliothek* Record #1021282081 // Gemeinsame Normdatei (գերմ.) — 2012—2016.

Արտաքին հղումներ
----------------

* Դիզայներ «գալակտիկոս» Archived 2013-10-23 at the Wayback Machine.(ռուս.)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |
|  |
| Բառարաններ և հանրագիտարաններ | Մեծ կատալոնական |
|  |
| 

|  Չափորոշչային վերահսկողություն |
| --- |
|  |
| BNC: a1214020x · BNE: XX3478103 · GND: 1021282081 · GTAA: 141175 · ISNI: 000000004042938X · LCCN: n2006089468 · NLP: a0000003625068 · VIAF: 24034125 · WorldCat VIAF: 24034125 |

 |

 |
**Ակսել Բակունցի տուն-թանգարան**, հիմնադրվել է 1968 թվականին Գորիսի այն տանը, որտեղ ծնվել է 20-րդ դարի հայ արձակագիր Ակսել Բակունցը ( 1899- 1937)։ Ե. Չարենցի անվան գրականության և արվեստի թանգարանի մասնաճյուղն է։

Պատմություն
-----------

Տուն-թանգարանի հանդիսավոր բացումը տեղի է ունեցել 1970 թվականի սեպտեմբերի 17-ին։ Մինչ այդ տան կեսը վաճառված է եղել։ 1970 թվականին Բակունցի 90-ամյակի կապակցությամբ տունը ետ է գնվել։ Տուն-թանգարանի ստեղծման և զարգացման մեջ մեծ ներդրում է ունեցել թանգարանի տնօրեն Քաջիկ Միքայելյանը։ 2011 թվականին կատարվել է թանգարանի հիմնանորոգում. փոխվել է տանիքը, ներքին հարդարման աշխատանքներ են կատարվել։ Զգալի աշխատանքներ են իրականացվել նաև բակում։ 2012 թվականին ավելի շատ աշխատանքներ են կատարվել դրսի հարդարման վրա. տեղադրվել է բազրիք, թանգարանը լուսավորվել է փողոցի կողմից։

Ցուցադրություն
--------------

Ակսել Բակունցի թանգարանը Գորիսում, գծանկարը՝ Լևոն Լաճիկյանի
Թանգարանն ունի շուրջ 500 ցուցանմուշ, այդ թվում լուսանկարներ, իրեր, առկա են նաև հազարավոր գիտաօժանդակ նյութեր։ Դրանք ներկայացնում են գրողի ուսումնառության տարիները, զինվորական կյանքը, գրական բեղմնավոր գործունեությունը։ Այստեղ է պահվում նաև հարուստ գրադարանը։

Միջոցառումներ
-------------

Տուն-թանգարանում կազմակերպվում են Բակունցի ստեղծագործությանը, արդի գրական խնդիրներին վերաբերող տարաբեր միջոցառումներ, ամենամյա բակունցյան օրեր։

Հասցե
-----

Թանգարանը գտնվում է Սյունիքի մարզի Գորիս քաղաքում, Մաշտոցի փողոցի 41 հասցեում։

Պատկերասրահ
-----------

* 
* 
* 
* 
* 
* 
* 
* 
* 
* 
* 
*

Արտաքին հղումներ
----------------

* Բակունցի տունը
* Միջոցառումներ Ակսել Բակունցի տուն-թանգարանում

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 2, էջ 246)։*  |
**«Անդեր 1972» թանգարան** (իսպ.՝ Museo Andes 1972), գտնվում է Ուրուգվայի մայրաքաղաք Մոնտեվիդեոյի հին քաղաքում։ Այն թանգարան է Ուրուգվայի ռազմաօդային ուժերի 571 չվերթի պատմության մասին՝ կապված 1972 թվականին Անդերում տեղի ունեցած ավիավթարի հետ, որին մասնակցում էին մի խումբ ուրուգվայցի ռեգբիստներ, նրանց ընկերներն ու հարազատները, որոնք ուղևորվում էին Չիլի, երբ ինքնաթիռը կործանվեց։ Նրանցից մի քանիսը պատկանում էին Old Christians ռեգբիի ակումբին։ Նրանց պատմությունն այն մասին, թե ինչպես են նրանք փրկվել ողբերգությունից, փոխանցվել է աշխարհով մեկ՝ գրքերի, վավերագրական ֆիլմերի, նկարների և կոնֆերանսների միջոցով, և դա ոգեշնչվել է «Կենդանի» ֆիլմի և բազմաթիվ գրքերի համար։ Թանգարանը հարգանքի տուրք է մատուցում Անդում ավիավթարի հետևանքով զոհված 29 մարդկանց հիշատակին և նրանց, ովքեր վտանգելով իրենց կյանքը փրկեցին մնացածներին։ Սա հիշեցնում է այն 16 ուրուգվայցիների մասին, ովքեր վերադարձել են կյանք Անդում 72 օր ցրտաշունչ եղանակային պայմաններից հետո՝ առանց սննդի և պատշաճ հագուստի։ Այն մասնավոր ձեռնարկություն է, որը հայտարարված է մշակութային և զբոսաշրջային հետաքրքրություն ներկայացնող MEC-ի և Ուրուգվայի նախարարությունների կողմից։

### Թանգարանի աշխատանքային ժամեր

Թանգարանը բաց է երկուշաբթիից ուրբաթ՝ առավոտյան 10:00-ից մինչև երեկոյան 17:00-ն, իսկ շաբաթ օրերին՝ ժամը 10:00-ից մինչև 15:00-ն:

Հավաքածուներ
------------

Թանգարանում ցուցադրվում են 1972 թվականին Անդերում տեղի ունեցած ողբերգության հետ կապված առարկաներ, իրույթներ, փաստաթղթեր և լուսանկարներ։

Այցելուներ
----------

Աշխարհի տարբեր ծայրերից շատ զբոսաշրջիկներ այցելում են այս թանգարանը, քանի որ այն սոցիալական ուսումնասիրության առարկա է, ինչպես փաստագրված է թանգարանի այցելուների գրքում։ Հետևաբար, կա գրաֆիկական և տեքստային տեղեկատվություն իսպաներեն և անգլերեն լեզուներով։

### Թանգարանի խանութ

Կա մի խանութ, որտեղ կարող եք գտնել գրքեր, շապիկներ և այլ հուշանվերներ՝ կապված թանգարանի թեմատիկայի հետ։

Պատկերասրահ
-----------

* Թանգարանի ցուցասրահները և ցուցանմուշները
* 
* 
* 
* 
* 
* 
* 
* 
* 
* 
*

Ծանոթագրություններ
------------------

1. ↑
2. ↑
**Թեյի և սուրճի թանգարան**, թանգարան Լոնդոնում, նվիրված է թեյի և սուրճի պատմությանը և այն ամենին, ինչ կապ ունի դրանց հետ։ Հիմնադրվել է Էդվարդ Բրամի կողմից 1992 թվականին։

Պատմություն
-----------

1600 թվականին Անգլիաում հիմնադրվել է անգլիական Արևմտահնդկական ընկերություն, որը շուրջ երկու դար ապահովել է թեյի ներկրումը և արտահանումը Եվրոպա։ Մենաշնորհը հնարավորություն էր տվել ընկերությանը սահմանել կանոններ և թելադրել թեյի գները, իսկ հետագայում` նաև սուրճի։ Անգլիացիների նախաձեռնությունը լրացուցիչ խթան է հանդիսացել Հնդկաստանում թեյի արդյունաբերության համար։ Հնդկաստանն այդ տարիներին պատկանում էր Բրիտանական կայսրությունը։ Այդ ժամանակ Հնդկաստանում մշակվում էր թեյի լավագույն տեսակը, իսկ անկրկնելի ցեյլոնյան թեյը Լոնդոնին հնարավորություն տվեց դառնալ թեյի համաշխարհային մայրաքաղաք և թեյը արագ ձեռք բերեց իրական ազգային անգլիական ըմպելիքի համբավ։ Թանգարանի ցուցադրության հիմքը հանդիսանում են ամբողջ աշխարհից թեյի և սուրճի ավելի քան 1000 տարբերվող ատրիբուտները։

Ցուցադրություն
--------------

Մտնելով թանգարան` այցելուն հայտնվում է թեյի սենյակում, համապատասխան անգլիական սովորույթներով պատրաստում են տաք ըմպելիք և ոչ մեծ խանութում, որտեղ վաճառվում է յուրահատուկ տեսակի թեյ և սուրճ, ինչպես նաև` այդ ըմպելիքներին վերաբերվող պարագաներ և գրականություն։ Թանգարանը ունի երկու ցուցասրահներ և լսարան։ Ցուցասրահներից մեկը նվիրված է թեյին, իսկ մյուսը` սուրճին։ Լսարանը օգտագործվում է սեմինարների անցկացման, թեյի ու սուրճի աճեցմանը և հավաքմանը նվիրված ֆիլմերի դիտում։ Ցուցադրվում են թեյի և սուրճի պարագաներ, թեյի գույնի թեյնիկներ, մշակման մեքենաներ, թեյի տուփեր, գովազդի արտադրանքներ և այլն։ Մի քանի երկրների թեյի սովորույթները ունեն յուրահատուկ հատկանիշներ։ Չինաստանի ցուցանմուշները տարբերվում են ճենապակյա բաժակներով, թեյնիկներով և հոտն զգալու հնարավորությունը տվող կոնտեյնեռներով, որոնց մեջ կան ավանդական թեյի տեսակներ։ Ճապոնական ցուցանմուշներում կարող ենք հանդիպել պնակի, կերամիկական սպասքերի, թեյի տերևները մանրացնելու հարիչի։ Ռուսական թեյի ցուցանմուշներում առկա են ինքնաեռ, մակագրված պալեխյան սկուտեղ, ռուսական բլիթներ և չորաբլիթներ։ Ցեյլոնյան և հնդկական թեմատիկայում ներկայացված են հիմնականում թեյին նվիրված փորագրանկարներ։ Սուրճի սրահում այցելուներին սպասվում է սուրճի արտադրությանը և մշակույթին վերաբերվող էքսկուրսիա։ Ի թիվս այլ ցուցանմուշների, առանձնացվում են սուրճի հատիկների վրա աշխատանք կատարող տարբեր մեքենաներ։

Ծանոթագրություններ
------------------

1. ↑  Թեյի և սուրճի թանգարանը http://wmuseum.ru կայքում
2. ↑  Բրամի անվան թեյի և սուրճի թանգարան Լոնդոնում
3. ↑  Թեյի և սուճի թանգարանը Լոնդոնում, Անգլիա
4. ↑  Թեյի և սուճի թանգարանը http://lon-don.ru
**Եղջյուրներ** (լատին․՝ cornua), ժամանակակից բազմաթիվ կճղակասմբակավորների գլխի վրայի կարծր մակաճները, որոնք հիմնականում պաշտպանող օրգաններ են։

Նկարագրություն
--------------

Շատ տեսակների արուների եղջերուների «մրցախաղային» զենք են էգերի համար պայքարում։ Գյուղատնտեսական կենդանիների եղջյուրները սնամեջ են՝ ծայրերում սեղմված, ծածկված են եղջերային պատյաններով։ Վիթերի, մարալների, իզյուբրերի, բծավոր եղջերուները ամբողջովին ոսկրից են։ Արուների եղջյուրները ավելի զարգացած են, քան էգերինը։ Կենդանիների տարբեր տեսակների եղջյուրներ, ըստ մեծության, ձևի, գալարների և գույնի, բազմատեսակ են։ Եղջյուրների մակերևույթին կարող են լինել օղակներ, որոնց առաջացումը պայմանավորված է եղջերանյութի անհավասարությամբ։ Կովերի եղջյուրների վրա եղջերուների օղակների առաջացումը պայմանավորված է հղիակրության փուլերով, որը հնարավորություն է տալիս մոտավորապես որոշել հղիությունների քանակը։ Եղջուրները առաջացնող նյութը կերատինն է։

Խեկների վնասվածքները կանխարգելելու նպատակով,եղջյուրի ջարդվածքների, ոչ բնականոն աճի և հիվանդությունների ժամանակ պանտ (բծավոր և ազնիվ եղջերուների) ստանալու համար կատարվում է եղջրատում։ Որակով եղջյրուից պատրաստում են հուշանվերներ և արդուզարդի ապրանքներ, պահանջվող որակին չհամապատասխանողներից՝ եղջրալյուր, եղջրաճարպ, սոսինձ, ամինաթթուներ, պարարտանյութեր, հավելանյութեր, փրփրագոյացնողներ։

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
**Քոլին Մորգան** (անգլ.՝ Colin Morgan, հունվարի 1, 1986(1986-01-01), Արմա, Հյուսիսային Իռլանդիա), բրիտանացի դերասան, առավել հայտնի Մերլինի դերակատարությամբ BBC-ի համանուն ֆիլմում։

Կենսագրություն
--------------

Քոլին Մորգանը ծնվել է 1986 թվականի հունվարի 1-ին Հյուսիսային Իռլանդիայում գտնվող Արմա քաղաքում։ Միջնակարգ կրթությունը ստացել է Անգլիայի «Saints and Scholars Primary School»-ում և Դանոնի ինտեգրված քոլեջում (ICD)։ Ուսումնական երրորդ տարում Քոլինը արժանացել է Դենիս Ռունի գավաթին որպես տարվա լավագույն ուսանող։ Քոլեջն ավարտելուց հետո Քոլինն ընդունվել է Բելֆաստի քոլեջ (Belfast Metropolitan College/ Belfast Institute of Further & Higher Education), որն ավարտել է 2014 թվականին՝ կատարողական արվեստի ազգային դիպլոմով։   

Քոլեջից հետո Քոլինը շարունակեց կրթությունը Գլազգոյի «Երաժշտության և դրամայի Թագավորական ակադեմիայում» (Royal Scottish Academy of Music and Drama)՝ սովորելով 3 տարի։ 2010 թվականի նոյեմբերին «Belfast Metropolitan College»-ի կողմից Քոլինին շնորհվեց 
«Award of Distinction» հեղինակավոր մրցանակը արվեստի մեջ իր ներդրումն ունենալու համար։  

2007 թվականին Քոլինը Լոնդոնի հին թատրոն «Old Vic»-ի բեմում կատարեց Էստեբանի դերը Պեդրո Ալտեմորի «Ամեն ինչ իմ մոր մասին» ստեղծագործության ադապտացված տարբերակում և ստացավ գլխավոր դեր Պիեր Դի Բի Սիի «Վերնոն Աստված Լիտլ» գրքի էկրանավորման համար։ 2008-2012 թվականներին Մորգանը մարմնավորեց Մերլինին համանուն հեռուստասերիալում, որի համար արժանացավ «National Television Awards» մրցանակին։

Ընտանիք
-------

Քոլինի մայրը՝ Բերնին, բուժքույր է, իսկ հայրը՝ Բերնարդը, նկարիչ և դիզայներ։ Քոլինն ունի մեկ եղբայր՝ Նեյլը, ով մեծ է նրանից 3 տարով։ Նեյլը Լոնդոնի թաղման բյուրոյի տնօրենն է։

Հետաքրքիր փաստեր
----------------

Քոլինի հասակը 1.83 մետր է,
Քոլինը բուսակեր է, ունի կաթնաշաքարի անհանդուրժողականություն, ուստի չի օգտագործում կաթնամթերք,
հրաշալի լողորդ է, ունի բեմական մարտերի առաջին աստիճանի BAF (սուսերամարտի բրիտանական ակադեմիա) սերտիֆիկատ։

Գործունեություն
---------------

2002 թվականին (հոկտեմբերի 27) 16 տարեկանում Քոլինը մասնակցել է «You’re A Star» երաժշտական ծրագրի լսումներին։ Հաղթողը պետք է պայմանագիր ստորագրեր ձայնագրման ստուդիայի հետ և ներկայացներ Իռլանդիան 2003 թվականի Եվրատեսիլին։ Քոլինն անցավ լսումները։   

Մինչև 2008 թվականին Մերլինի դերը ստանալը, Մորգանը խաղացել է բազմաթիվ աննշան դերեր հեռուստատեսային հաղորդումներում. «Քեթին Թեյնի շոուն» 2007 թ. «Բժիշկ ով» (էպիզոդ «Կեսգիշեր») 2013 թ։ 2009 թվականի մարտից աշխատել է ռադիոյի «Նորածնի ճիչը» հաղոդորմանը։ Կինեմատոգրաֆիայում նրա դեբյուտը եղավ «Կղզի» ֆիլմը, որը հիմնված էր Ջեյն Ռոջերի համանուն վեպի հիման վրա։

Ծանոթագրություններ
------------------

1. 1 2  filmportal.de — 2005.
**«Մարտին Գերի վերադարձը»** (ֆր.՝ Le Retour de Martin Guerre), ֆրանսիական գեղարվեստական ֆիլմ։ Սյուժեն հիմնված է 16-րդ դարի իրական ինքնակոչության մի դեպքի պատմության վրա։

Սյուժե
------

Փոքր գյուղի բնակիչ Մարտին Գերը լքում է իր երիտասարդ կնոջը և գնում է պատերազմելու և ճանապարհորդելու։ Ութ կամ ինը տարի անց Մարտինը վերադառնում է տուն։ Սկզբում նրան ճանաչում և ողջունում են կինը, ընտանիքը և ընկերները, քանի որ նա գիտի իր նախկին կյանքի ինտիմ մանրամասները։

Մի որոշ ժամանակ հետո երկու թափառաշրջիկներ Մարտինին ճանաչում են որպես հարևան Տիլհ գյուղի բնակիչ Առնոյի, սակայն գյուղացիները չեն հավատում այս պնդումներին։ Բայց երբ Մարտինը հորեղբորից պարտքի վճարում է պահանջում, հորեղբայրը վրդովված հարձակվում է Մարտինի վրա։ Սա հանգեցնում է նրա ինքնությունը պարզելու համար դատավարության։

Դատարանում Մարտինը լավ վիճում է, և գյուղացիները բաժանվում են այն հարցի շուրջ, թե իրականում այդ մարդը Մարտինն է։ Դատը հասնում է մինչև պառլամենտը, և դատավորը պատրաստվում է արդարացնել Մարտինին հիմնականում կնոջ՝ Բերտրանդայի ցուցմունքի հիման վրա։

Վերջին պահին դատարան է հայտնվում ևս մեկ վկա, որ էլ ավելի նման է երիտասարդ Մարտինին և ևս մեկ անգամ կասկածի տակ է դնում բոլոր փաստերը։ Ինքնակոչիկը խոստովանում է, որ ինքը իրական մարտինի մարտական ընկերն է եղել։ Մարտինը նրան ասել է, որ երբեք չի վերադառնա իր գյուղ, ինչից հետո ինքնակոչիկը որոշել է զբաղեցնել նրա տեղը։ Նույնիսկ Բերտրանդան փոխում է իր միտքը և ասում, որ նոր վկան Մարտինն է։ Առնոն դատապարտվում է մահապատժի։

Որոշ ժամանակ անց դատավորը այցելում է գյուղ և Բերտրանդային ասում է, որ նա արդարացվել է Արնոյի հետ դավադրության մեջ։ Բայց դատավորը եզրակացրել է, որ Բերտրանդան հենց սկզբից ճանաչել է ինքնակոչիկին և հարցնում է նրան, թե ինչու է նա պնդում, որ ինքնակոչիկը Մարտինն է։ Բերտրանդան ասում է, որ նա ավելի լավ ամուսին ու տղամարդ է եղել, և նրանք միասին լավ կյանք են ունեցել։ Դատավորը հարցնում է նրան, թե ինչու վերջին պահին փոխեց իր միտքը։ Բերտրանդան ասում է, որ Առնոյի աչքերի մեջ տեսել է, որ գործն անհույս է դարձել, և որ հենց ինքն ուզում է, որ Բերտրանդան անգիտություն ձևացնի, որպեսզի ապրի իր և իր երեխաների համար։

Առնոյին տանում են դեպի կախաղան։ Ամբողջ ընթացքում նա զղջում է իր արարքի համար։ Վերջում նշվում է, որ դատավորը հետագայում մահապատժի է ենթարկվել իր բողոքական հավատքի համար։

Դերակատարներ
------------

* Ժերար Դեպարդյե - «Մարտին Գեր» (Առնո դյու Տիլհ)
* Նատալի Բայե - Բերտրանդա դը Ռոլս
* Մորիս Բառիեր - հորեղբայր
* Բեռնար-Պիեռ Դոնադիե - Մարտին Գեր
* Իզաբել Սադոյան - Քեթրին Բոեր
* Ռոզ Թիերի - Ռայմոնդա դը Ռոլս
* Շանտալ Դերուազ - Ժաննա
* Մորիս Ժակմոն - դատավոր Ռիյե
* Ռոժեր Պլանշոն - դատավոր Ժան դը Կորաս
* Դոմինիկ Պինոն - Անտուան
* Ֆիլիպ Բաբին - Ժակ
* Վալերի Շասինյե - Գիյեմետ
* Ադրիեն Դյուկեն - Սանշի Գեր
* Չեկի Կարյո - Օգոստին

Ծանոթագրություններ
------------------

1. 1 2
2. ↑
**GTO(Great Teacher Onizuka)՝** հայտնի ճապոնական սերիալ, նկարահանված է Տորու Ֆուդզիվարա մանգայի շարժառիթով։ 1999 թվականի հունիսին սերիալին կից դուրս է եկել երկու ժամանոց լրացուցիչ սերիա։ Բացի ինչպես շարունակություն, լրացուցիչ սերիան դուրս է եկել գովազդի նպատակով հաջորդ օրվա անիմէ-սերիալի։ Ըստ սյուժեի լրացուցիչ սերիայում Օնիդզուկային ուղարկում են ուսուցանել աղջիկների դպրոցում։ 1999 թվականի դեկտեմբերին Ճապոնիայի կինոէկրանին դուրս եկավ լիամետրաժ ֆիլմը։ Ըստ սյուժեի Օնիդզուկան գալիս է Խոկաիդո։ Որպեսզի դաս տա մասնավոր դպրոցում։ Այստեղ նա հերթական անգամ օգնում է բարդ դեռահասներին հասկանալ իրենց կյանքը, և նույնպես փորձում է ազատվել կպչուն լրագրողից, որը ամենուրեք նրան հետևում է։

Սյուժե
------

Օնիդզուկա Էիկիթի, նախկին «Օնիբակու» խմբի անդամ, երազում է դառնալ ուսուցիչ, սակայն չի տեսնում հնրարավորություններ իր համար, քանի որ ուսուցչի աշխատանքի համար պետք է հեղինակային կրթություն։ Անսպասելի իմանալով ընկերոջից, որ այսօր մի մասնավոր դպրոցում վերջին հարցազրույցի օրն է։ Հարցազրույցը ձախողելով նա միանգամից ներգրավվում է կոնֆլիկտ ղեկավարի հետ, երբ նա թեթևակի արձագանքում է դպրոցից երկու աշակերտներին։ Թվում էր թե՝ Օնիդզուկայի կարիերան ավարտվեց այդպես էլ չսկսված, բայց դպրոցի տնօրենի աջակցության շնորհիվ, ով նկատել էր նրա մեջ հոգեբանություն մեծագույն ուսուցչի, այնուհանդերձ նրան հաջողվում է գնալ ավագ դպրոց «Սեյրին» («Սուրբ անտառ») և նա դառնում է ավագ մանկավարժ ամենա պրոբլեմատիկ դասարանում։ Աշակերտները անհապաղ պատերազմ են հայտարարում նոր ուսուցչին, բայց Օնիդզուկայի անկեղծությունը և մեղմությունը քիչ-քիչ գրավում է աշակերտների հարգանքը, այդպես էլ նրանց ծնողների, էդպես էլ ուսուցիչների կոլեկտիվին։
Բոլոր փորձերը Օնիդզուկային դպրոցից հեռացնելու նրա մասնագիտական անիրազեկությունը վերջանում է անհաջողությամբ շնորհիվ փակման մեղմության և մանկավարժական տալանտը երիտասարդ ուսուցչի։ Նա փոխհատուցում է քամին իր գլխում անկեղծ ոգևորությամբ և հաստատակամությամբ։

Դերերում
--------

* Տակասի Սորիմատի - Էյկիթի Օնիդզուկա
* Նանակո Մացուսիմա - Ադզուսա Ֆույուցուկի
* Յոսուկէ Կուբօդզուկա - Յոսիտո Կիկութսի
* Այհմի Նակամուրա - Միյաբի Այիզավա
* Կիրարի - Նանակո Միդզուկի
* Խիրոյուկի Իկեութի - Կունուո Մուրաու
* Յուտա Յամադզակի - Մասարու Բատանաբէ
* Հիդենորի Տոկույամա - Կենդզի Յոդա
* Միկի Կուրօդա - Տոմոկո Նոմուրա
* Սյուն Օգուրի - Նոբորու Յոսիկավա
* Նաոհիտո Ֆուդզիկի - Րյուդզի Սաեդզիմա
* Մակիկո Էսումի - բուժքույր

Հետաքրքիր փաստեր
----------------

* Սորիմատին և Մացուսիման ծանոթացել են սերիալի նկարահանումների ժամանակ և երկար հարաբերություններից հետո 2001 թվականին ամուսնացան, իսկ մայիսի 2004 թվականին ծնվեց նրանց երեխան։
* Ադզուսի սենյակի պատին կախված է հայտնի դերասան Յուտակա Տակենոուտիի պատկերը, որի հետ 1997 թվականին Տակասի Սօրիմատին նկարվել է գլխավոր կերպարներում՝ «Beach Boys» հեռուսատսերիալում։

Աղբյուրներ
----------

* «GTO»(անգլ.) ֆիլմը Internet Movie Database կայքում
* GTO(անգլ.) ֆիլմը Internet Movie Database կայքում
**ԱրմՀայՏեք** կամ **ArmHiTec**, 2016 թվականից Հայաստանում անցկացվող սպառազինությունների և պաշտպանական տեխնոլոգիաների ամենամյա միջազգային ցուցահանդես։ Ցուցահանդեսի կազմակերպիչն է հանդիսանում Հայաստանի պաշտպանության նախարարությունը, Երևանի մաթեմատիկական մեքենաների գիտահետազոտական ինստիտուտը և «Բիզոն» ցուցահանդեսային ընկերությունների միություն» ՓԲԸ-ն։

Սպառազինությունների և պաշտպանական տեխնոլոգիաների «ArmHiTec-2016» առաջին միջազգային ցուցահանդեսն անցել է 2016 թվականի հոկտեմբերի 13-15-ին «Երևանէքսպո» ցուցահանդեսային համալիրում։

Ցուցահանդեսը անց է կացվում որպես ցուցահանդեսային և գործնական միջոցառումների համալիր ժամանակակից բարձրատեխնոլոգիական, նորարարական մշակումների և ժամանակակից զինատեսակների արտադրության, ռազմական տեխնիկայի և զինված ուժերի կարիքների ապահովման համար տեխնոլոգիաների պատրաստ լուծումների լայնամասշտաբ ցուցադրության նպատակով։

ArmHiTec-ի ցուցադրանմուշներ են հանդիսանում Հայաստանի ռազմաարդյունաբերական համալիրի կազմակերպությունները։ Նրանց տրվում է ունիկալ հնարավորություն գործնական կոնտակտների, ինչպես նաև սպառազինության, ռազմական տեխնիկայի և անվտանգության համակարգերի մշակող ձեռնարկությունների, արտադրողների և մատակարարողների ներքին և արտաքին կապերի հաստատման և զարգացման համար։

Ցուցահանդեսի թեմատիկ բաժիններ
-----------------------------

Ցուցահանդեսի շրջանակներում իրականացվում է մի քանի ծրագիր՝ ցուցահանդեսային, գիտագործնական և մրցութային։ Ցուցահանդեսի հիմնական թեմատիկ բաժիններն են՝ զրահատանկային, հրթիռահրետանային սպառազինություն և տեխնիկա, ռազմական ավիացիա, հրաձգային սպառազինություն և ռազմամթերք, անօդաչու թռչող ապարատներ և համալիրներ, կապի միջոցներ, զորքերի կառավարման ավտոմատացված համակարգեր և ռոբոտատեխնիկական համալիրներ, պահպանության և անձնական պաշտպանության միջոցներ, լազերային, տեղեկատվական և հեռուստահաղորդակցության տեխնոլոգիաներ, տեղեկատվության պաշտպանության համակարգեր, հանդերձավորում, բժշկական ապահովություն և այլն։

Ծանոթագրություններ
------------------

1. ↑  Մեկնարկել է «ArmHiTec-2016» միջազգային ցուցահանդեսը
2. ↑  «ArmHiTec-2016» միջազգային ցուցահանդեսի գործարար ծրագիր. երկխոսության հրավեր

Արտաքին հղումներ
----------------

* Պաշտոնական կայք

|  |
| --- |
| 
  **Հայաստան**   **Ռազմական արդյունաբերություն**
 |
**Դիարբեքիրի ջարդեր**, կոտորածներ Օսմանյան կայսրության Դիարբեքիրի վիլայեթում (1895 թվականի նոյեմբեր)։ Այդ իրադարձությունները Համիդյան ջարդերի մասն էին, որոնք ուղղված էին քրիստոնեական բնակչության դեմ։

Դիարբեքիրի ամրոցը   
Տիգրիս գետի ափին
Ֆրանսիայի փոխհյուպատոս Մեյրիէի զեկույցի համաձայն Դիարբեքիրի սանջակի տարածքում 119 գյուղեր, որոնք բաղակացած էին 6000 ընտանիքներից, թալանվել և այրվել էին, մոտ 30 000 քրիստոնյաներ սպանվել կամ անհայտ կորել էին։ Մասնավորապես Դիարբեքիր քաղաքում առևանգել էին 50 կանանց և աղջիկների, գյուղերում այդ թիվը շատ ավելի մեծ էր։ Դիարբեքիր քաղաքի նյութական վնասների չափը գնահատվում էր ըստ Մեյրիէի 2 միլիոն թուրքական ֆունտ, իսկ սպանված քրիստոնեաների թիվը 3 000։

Մուսուլմանների մոտ սպանվածների թիվը կազմում էր 195, որոնցից 70-ը սպանվել էին հենց մուսուլմանների կողմից՝ թալանված գույքը բաժանելու ժամանակ։ Ջարդերի ընթացքում մոտ 1 500 քրիստոնեաներ կարողացել էին պատսպարվել Ֆրանսիայի հյուպատոսարանում, իսկ մոտ 3 000-ը՝ Սուրբ հայրերի տաճարում։ Այն թաղամասերում, որոնցում քրիստոնեաները ունեին որոշակի զենք և զինամթերք և կարողացել էին հավաքվել և միավորվել բավարար քանակությամբ՝ ջարդարարները մուտք չեն գործել։ Սակայն եռօրյա ջարդերից հետո թուրքակական ուժայինները քրիստոնեաներին զինաթափել են, իսկ մուսուլմանների մոտ թողել էին զենքերը։ Շատ հայեր ձերբակալվեցին և կտտանքների էին ենթարկվում բանտերում։

Թուրքերը հայ բնակչությունից խլեցին անգամ այն փոքրածավալ օգնությունը, որը տրամադրվել էր անօթևան մնացած ընտանիքներին։ Պատճառն այն էր, որ հայ եպիսկոպոսը հրաժարվել էր ստորագրել այն փաստաթղթերը, որոնք փաստագրում էին իբր հայերի մեղավորությունը ջարդերի իրագործման մեջ։

Տես նաև
-------

* Դիարբեքիրի նահանգի հայաբնակ բնակավայրեր

Ծանոթագրություններ
------------------

1. ↑  Angold 2006, էջեր. 512

Աղբյուրներ
----------

* «Геноцид армян в Османской империи», Сборник документов и материалов под редакцией М. Г. Нерсисяна. Второе дополненное издание. Издателсьство «Айастан», Ереван 1983, стр.132 - 137 (Էլեկտրոնային տարբերակ)։
**Քոթարի պատրանքը** (նաև **Քոթարի համախտանիշ**, **քայլող դիակի համախտանիշ**) հազվադեպ հանդիպող վիճակ է, որին բնորոշ է չգոյության պատրանքը, հիվանդը ժշտում է իր մարմնի մասերի, օրգանների կամ ընդհանրապես կենդանության փաստը։ Հիմնականում հանդիպում է կյանքի երկրորդ կեսում, ավելի հաճախ՝ կանանց մոտ։ Որպես հիվանդություն ընդգրկված չէ DSM-IV-TR և ICD-10 ձեռնարկներում։ Առկայությունը, որպես առանձին համախտանիշ, վիճարկվում է, իսկ ցնորքները դիտվում են իբրև ախտանիշ։

Քոթարի համախտանիշի մասին խոսում են ինչպես հայելային արտապատկերման, մոլուցքային մեծամտության զառանցանքի մասին։ Հիվանդությունը կոչվում է ֆրանսիացի նյարդաբան Ժուլ Քոթարի անունով, ով 1880 թ. առաջին անգամ նկարագրել է վիճակը 43-ամյա կնոջ դեպքով,անվանելով այն բացառման զառանցանք:Ավելի ուշ այդ համախտանիշը կոչվեց իր անունով։

 Կլինիկական պատկեր
------------------

Քոթարի համախտանիշի ժամանակ զառանցանքային մտքերը առանձնանում են վառ, գունեղ, անհեթեթ ու գրոտեսկային չափազանցությունների մելամաղձոտ և նիհիլիտտական պնդումներով՝ արտահայտված թախծոտ և տագնապահար աֆֆեկտի ֆոնին։

Հիվանդները հիմնականում գանգատվում են թե աղիքները փտել են կամ սիրտ չունեն, որ իրենք մարդկային պատմության մեծագույն և չտեսնված հանցագործներն են, որ վարակել են բոլորին սիֆիլիսով կամ ՁԻԱՀ-ով, թունավորել են ողջ աշխարհը իրենց գարշահոտ շնչով:Երբեմն հիվանդները պնդում են , որ իրենք վաղուց արդեն դիակ են, իրենց օրգանիզմը վաղուց է քայքայվել է,որ իոենց ամենադաժան պատիժներն են սպասվում այն բոլոր չարիքների համար,որ իրենք պատճառել են մարդկությանը։ Քոթարի համախտանիշի ժամանակ խիստ ընդգծված սթրեսի ու տագնապի ընթացքում առաջանում են արտաքին աշխարհի մերժան ու բացառման մտքեր:Այդպիսի հիվանդները պնդում են,որ շուջը ամեն ինչ մահացել է, Երկիրը դատարկվել է , և այնտեղ կյանք չկա։

Հիվանդաբանութուն
----------------

Քոթարի համախտանիշը կարող է հանդիպել ծանր , էնդոգեն դեպրեսիաների պսիխտիկ ձևերի (այսպես կոչված պսիխոտիկ դեպրեսիաների կամ դեպրեսիվ պսիխոզի) նաև շիզոաֆֆեկտիվ խանգարումների շրջանակների , դեպրեսիվ-պարանոիդալ շիզոֆրենիայի տեսքով, պրոգրեսիվ կաթվածի, ուղեղի աթերոսկլեռոզի , ծերունական դեմենցիայի և այլ հոգեկան հիվանդությունների ընթացքում։ Ավելի հաճախ Քոթարի համախտանիշը հանդիպում է ծերունական (սենսիլ, հետաճային) դեպրեսիաների և պսիխոզի ժամանակ։

Քոթարի համախտանիշի առկայութունը համեմատաբար ավելի երիտաաարդ մարդու մոտ, որին չի կարելի սենիլ պսիխոզ ախտորոշել ըստ տարիքային չափանիշների, խոսում է նրա ծայրահեղ ծանր դեպրեսիայի , դեպրեսիայի կառուցվածքում տագնապի մեծ կշռի ու բարձր սուիցիդալ վտանգի մասին։

Ծանոթագրություններ
------------------

1. ↑  *Й. А. Стоименов, М. Й. Стоименова, П. Й. Коева и др.* Психиатрический энциклопедический словарь. — К.: МАУП, 2003. — С. 456. — 1200 с. — ISBN 966-608-306-X